OpenLLM-France/wikimedia huggingface dataset:
# La fera ferotge (disc)

La fera ferotge és el nom amb el qual es coneix el primer disc del cantautor alcoià Ovidi Montllor. Va ser publicat el 1968, en format EP per la discogràfica Discophon. Hi conté quatre peces, de les quals La fera ferotge és la més reconeguda i la qual va esdevenir un clàssic del seu repetori, raó per la qual ha acabat designant el conjunt de l'àlbum.
Es tracta d'una crítica al franquisme, especialment al sentit d'ordre del règim, i a la passivitat de les classes mitjanes. La fera és la representació metafòrica de la ciutadania de l'època franquista, la qual maldava per recuperar els drets fonamentals d'expressió i manifestació però que era represaliada per fer les forces de l'ordre. Malgrat aquesta crítica clara al règim, la cançó va burlar la censura de l'època. Les altres tres cançons incloses són Lliçó de sumes i verbs, Cançó de les balances i Cançó de llaurador.
La cançó La fera ferotge s'inicia amb el so del mirlitó que anuncia un primer anunci de l'alcalde. En aquest s'anuncia que la fera s'escaparà del «lloc que té marcat» i on està reclosa. L'alcalde intenta escampar la por entre els vilatans pel pas de la fera. A mesura que transcorre la cançó la bestiola intenta explicar que les seves intencions no són violentes, sinó que estan relacionades amb voler gaudir de llibertat. La fera vol explicar-li a l'alcalde que té fam i la gàbia és petita. La bestiola per fi és reduïda pels guàrdies i és reclosa de nou a la cel·la. I finalment, la vila ha tornat a la normalitat «gràcies a la força» i «el poble resta en pau».

## Referències

* ↑ «La fera ferotge (disc)». Viasona.
* ↑ Palà, Roger «La fiera de la canción». diagonalperiodico.net/, 01-02-2008 [Consulta: 2012].
* ↑ Rodríguez Tejada, Sergio. Zonas de libertad, vol.II. Publicacions de la Universitat de València, 2009. ISBN 978-84-370-7278-4
* 1 2 3 Bianciotto, Jordi. 501 cançons catalanes que has d'escoltar abans de morir. Barceloma: Ara llibres, 2014, p. 78. ISBN 9788415642930.
# Greda

La greda és una argila sorrenca utilitzada especialment per a fer terrissa. És un piroclast, és a dir, és un antic esquitx de magma que va emetre el volcà al llarg de les fases explosives durant l'erupció.
També s'anomena greda a l'escòria piroclàstica (antic esquitx de magma que va emetre el volcà al llarg de les fases explosives durant l'erupció) que posseeix un color vermellós en la regió més propera a la xemeneia volcànica on la calor del magma va accelerar els processos d'oxidació que donen el color característic del ferro oxidat. La greda té una mida inferior a 64 mm i és molt porosa. Aquest mot s'usa especialment en relació a la regió volcànica d'Olot. S'empra en una mescla per a fer guixos escolars.

## Referències

* ↑ «Greda». Gran Enciclopèdia Catalana. Barcelona: Grup Enciclopèdia Catalana.
* ↑ «Greda». Gran Enciclopèdia Catalana. Barcelona: Grup Enciclopèdia Catalana.
# Lanas

«Lanas» té aquests significats:
* Lanas (Òlt i Garona), municipi francès al departament d'Òlt i Garona, regió de l'Aquitània.
* Lanas (Ardecha), municipi francès al departament de l'Ardecha.
* Lanas (Landes), municipi francès al departament de les Landes, regió de l'Aquitània.
* Landes o Lanas en gascó, departament francès a l'Aquitània.
Viccionari
# Lanark Blue

Lanark Blue és una espècie de formatge blau amb un sabor dolç que s'elabora a les regions de Lanarkshire, Escòcia. La producció se centra a Ogcastle, prop del poblat de Carnwath, per Humphrey Errington des de l'any 1985. Es tracta d'un formatge blau purament artesà, de formatgers dedicats a la pròpia producció local.
S'empra el Penicillium roqueforti per crear la fermentació. El sabor i les qualitats de textura varien molt depenent de l'època de l'any en la qual s'elabora.

## Referències

* ↑ Cheeses
* ↑ Great British Cheeses

## Enllaços externs

* Errington Cheese, fabricant de Lanark Blue (anglès)
# La Bazouge-du-Désert

La Bazouge-du-Désert (en bretó Bazeleg-an-Dezerzh, en gal·ló La Bazój-du-Dezèrt) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.044 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.281 | 1.340 | 1.280 | 1.158 | 1.074 | 1.012 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Joseph Boivent | |
# Głosy

Głosy és una pel·lícula polonesa dirigida per Janusz Kijowski i estrenada el 1982. La pel·lícula va obtenir el premi al millor so i al millor actor al Festival de Cinema Polonès de Gdynia del 1981. També va participar en la secció oficial del Festival Internacional de Cinema de Sant Sebastià 1981.

## Sinopsi

Ewa Domańska, ajudant del departament de química de la universitat, sent veus que la persegueixen i li provoquen atacs, a causa dels quals és internada a un hospital psiquiàtric. El seu company Marek Ruda, operador de ràdio amateur, cau en el desànim i és abandonar per la seva esposa i entra en conflicte amb les autoritats de la universitat mentre realitza la seva tesi.
Un cop fora de l'hospital Ewa reuneix un equip electrònic i parapsicològic per esbrinar el que li passa, dels quals forma part Marek. Un dia el dentista Zosia li treu el farcit de quars de les dents, que sembla ser la causa de les veus que la turmentaven. Tanmateix, Ewa amaga aquest fet a Marek, però aquest ho descobreix i la fa fora del seu apartament.
Finalment Ewa decideix casar-se amb un company de feina. Poc després de la cerimònia s'assabenta que Marek és tancat rebent tractament perquè també sent veus.

## Repartiment

* Ewa Dałkowska − Ewa Domańska
* Krzysztof Zaleski − Marek Ruda
* Edmund Fetting − doktor Meller, psiquiatra
* Piotr Fronczewski − psychiatra Andrzej Domański
* Ewa Wiśniewska − dentista Zofia Wert
* Teresa Sawicka − Iwona Ruda
* Wiesław Michnikowski − ksiądz Żółkiewski
* Stanisław Jaśkiewicz
* Zofia Mrozowska −
* Janusz Zakrzeński − docent Józef Bartkowski
* Tomasz Lulek − Krzysiek
* Cezary Morawski − Misza
* Jerzy Matula −
* Olgierd Łukaszewicz − Broniarek

## Referències

* ↑ Premio Alfonso Sánchez para nuevos realizadores, ABC, 22 de setembre de 1981
* ↑ Głosy a filmpolski.pl

## Enllaços externs

* Głosy, Fototeka
# Landwehr

Un Landwehr (paraula alemanya), landgraben o en neerlandès landweer o landgraaf és una fortificació militar de l'edat mitjana, típica de la gran planura europea.
Consisteix d'un talús artificial de sorra i de pedres. Sempre s'aprofitava de les dades del terra: pujols, rius, aiguamolls, serrats sorrosos... Servien com a defensa i per a fitar un territori. La vigilància n'era assegurada des de torres o castells.
El canal de l'Isebek a la ciutat d'Hamburg n'és un bell exemple: d'un costat va apregonar-se el riu per fer la seva travessia més difícil i d'altre costat va aprofitar-se la terra excavada per a construir el talús que va ser plantejat d'arbres i arbusts espinosos com a crataegus o aranyoner, dels quals es teixien les branques per fer-ne una tanca densa. Hi ha landwehrs documentats de més de 100 quilòmetres de llargària.
La majoria dels landwehrs van desaparèixer quan van perdre el seu paper defensiu pel progrés de les tecnologies militars. El terra va ser llaurat, a poc a poc el desnivell va desaparèixer i només queden traces al paisatge i a la toponímia. El nom de les ciutats de Landwehr a Alemanya o Landgraaf als Països Baixos prové de la presència de tal estructura defensiva. A les entorns de la ciutat d'Einbeck a la Baixa Saxònia un cercle de torres de vigilància desaparegudes, de les quals només queden reminiscències a la toponímia d'uns llogarets que fan possible de seguir el curs del landwehr a l'entorn de les terres de conreu fora de les muralles. A Hamburg hi ha un carrer Landwehr i una estació de la metropolitana S1 del mateix nom. A Berlín es troba el Landwehrkanal.
* Vestigis d'un landwehr a Rijssen (Països Baixos)
* Pinkler, lloc dit a l'endret de la torre Pinklerturm al landwehr d'Einbeck
* Esquema de landwehr al llarg de carreteres
* Restes del landwehr de Kleve
* El Landwehrkanal o canal del Landwehr a Berlín

## Referències

* ↑ Martin Kollmann, Landwehren. a: Romerike Berge. Solingen. tom 57, 2007, pàgines 27–41
* ↑ Bertus Brokamp, Landweren in Nederland Arxivat 2014-12-29 a Wayback Machine., Utrecht, Universitat d'Utrecht, 27-08-2004, (traducció: Landwehrs als Països Baixos)
# Lander (Wyoming)

Lander (arapaho: Howóh'oowú' or Kóx3i) és la ciutat i capital del Comtat de Fremont (Wyoming) dels Estats Units d'Amèrica.

## Demografia

Segons el cens dels Estats Units del 2000 Lander tenia 6.867 habitants., 2.794 habitatges, i 1.824 famílies. La densitat de població era de 599,9 habitants/km².
Dels 2.794 habitatges en un 30,4% hi vivien nens de menys de 18 anys, en un 51,5% hi vivien parelles casades, en un 10,1% dones solteres, i en un 34,7% no eren unitats familiars. En el 30% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 7,1% entre 18 i 24, un 26,7% entre 25 i 44, un 25,5% de 45 a 60 i un 16,6% 65 anys o més.
L'edat mediana era de 40 anys. Per cada 100 dones de 18 o més anys hi havia 89,2 homes.
La renda mediana per habitatge era de 32.397 $ i la renda mediana per família de 41.958 $. Els homes tenien una renda mediana de 30.602 $ mentre que les dones 20.916 $. La renda per capita de la població era de 18.389 $. Entorn del 9,9% de les famílies i el 13,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «English-Arapaho dictionary».
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lander». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Lander». American Fact Finder. Oficina del Cens dels Estats Units, 12-01-2010.
# Landen (Ohio)

Landen és una concentració de població designada pel cens del Comtat de Warren a Ohio als Estats Units d'Amèrica.

## Demografia

Segons el cens dels Estats Units del 2000 Landen tenia 12.766 habitants., 4.905 habitatges, i 3.448 famílies. La densitat de població era de 1.053,2 habitants per km².
Dels 4.905 habitatges en un 40,1% hi vivien nens de menys de 18 anys, en un 61,1% hi vivien parelles casades, en un 6,7% dones solteres, i en un 29,7% no eren unitats familiars. En el 23,5% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,3% tenia menys de 18 anys, un 6,5% entre 18 i 24, un 38,7% entre 25 i 44, un 20,4% de 45 a 60 i un 5,1% 65 anys o més.
L'edat mediana era de 34 anys. Per cada 100 dones de 18 o més anys hi havia 96,1 homes.
La renda mediana per habitatge era de 67.562 $ i la renda mediana per família de 78.236 $. Els homes tenien una renda mediana de 52.446 $ mentre que les dones 35.264 $. La renda per capita de la població era de 32.861 $. Aproximadament l'1,2% de les famílies i el 2,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Landen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Landen». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Langur de cara porprada

El langur de cara porprada (Semnopithecus vetulus) és una espècie de primat de la família dels cercopitècids. És endèmic de Sri Lanka. El seu hàbitat natural són els boscos amb un cobricel prou important, tot i que si el seu hàbitat ha quedat destruït, pot endinsar-se a jardins i plantacions, tot i que no és capaç de sobreviure-hi gaire temps. Està amenaçat per la invasió del seu hàbitat per part dels humans, la desforestació i la conversió de terreny per a fins agrícoles.

## Referències

* ↑ Dittus, W., Molur, S. i Nekaris, A. Trachypithecus vetulus. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Langur de cap daurat

El langur de cap daurat (Trachypithecus poliocephalus) és una espècie de primat de la família dels cercopitècids. Viu al nord del Vietnam i el sud de la Xina. El seu hàbitat natural són els boscos situats a turons càrstics. Està amenaçat per la caça, els incendis forestals i la destrucció d'hàbitat per les activitats humanes.

## Referències

* ↑ Bleisch, B.; Xuan Canh, L.; Covert, B.; Yongcheng, L. Trachypithecus poliocephalus. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Gresswiller

Gresswiller (en alsacià Grasswiller) és un municipi francès, situat a la regió del Gran Est, al departament del Baix Rin. L'any 1999 tenia 1.287 habitants.
Forma part del cantó de Mutzig, del districte de Molsheim i de la Comunitat de comunes de la Regió de Molsheim-Mutzig.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 869 | 919 | 964 | 1.052 | 1.181 | 1.287 |

## Administració

Llista d'alcaldes :
| Període | Identitat | Partit |
| 1995-2001 | Michel Daeschler | |
| 2001- | Jean-Louis Wietrich | |
# Harmatotrops

Els harmatotrops (llatí: Harmatotropi) foren una petita tribu de l'Hindu Kush esmentada per Plini el Vell, que vivia entre els mardis i els bactrians.

## Referències

* ↑ Smith, William. Dictionary of Greek and Roman Geography, 1854.
# La Rochelle (desambiguació)

«La Rochelle» té aquests significats:
* Toponímia:
** La Rochelle, municipi al departament de la Charanta Marítima (regió de Nova Aquitània, França)
** La Rochelle (Alt Saona), municipi al departament de l'Alt Saona (regió de Borgonya - Franc Comtat, França)
** La Rochelle-Normande, municipi al departament de la Manche (regió de Normandia, França)
** Bisbat de La Rochelle i Saintes, seu de l'Església Catòlica a França, sufragània de l'arquebisbat de Poitiers
** Cantó de La Rochelle-1, cantó que compta amb part del municipi de La Rochelle (districte de La Rochelle, departament de la Charanta Marítima)
** Cantó de La Rochelle-2, cantó que compta amb part del municipi de La Rochelle (districte de La Rochelle, departament de la Charanta Marítima)
** Cantó de La Rochelle-3, cantó que compta amb part del municipi de La Rochelle (districte de La Rochelle, departament de la Charanta Marítima)
** Cantó de La Rochelle-4, cantó que compta amb part del municipi de La Rochelle (districte de La Rochelle, departament de la Charanta Marítima)
** Cantó de La Rochelle-5, cantó que compta amb els municipis d'Esnandes, Marsilly, Puilboreau, Saint-Xandre i part del de La Rochelle (districte de La Rochelle, departament de la Charanta Marítima)
** Cantó de La Rochelle-6, cantó que compta amb part del municipi de La Rochelle (districte de La Rochelle, departament de la Charanta Marítima)
** Cantó de La Rochelle-7, cantó que compta amb part del municipi de La Rochelle (districte de La Rochelle, departament de la Charanta Marítima)
** Cantó de La Rochelle-8, cantó que compta amb els municipis de Dompierre, Périgny i part del de La Rochelle (districte de La Rochelle, departament de la Charanta Marítima)
** Cantó de La Rochelle-9, cantó que compta amb els municipis de L'Houmeau, Lagord i Nieul-sur-Mer i part del de La Rochelle (districte de La Rochelle, departament de la Charanta Marítima)
** Districte de La Rochelle, districte al departament del Charente Marítim (regió de Nova Aquitània)
* Miscel·lània:
** La Rochelle Business School, escola de negocis europea amb seus a La Rochelle
** Batalla de La Rochelle, diversos successos bèl·lics
** Museu de Belles Arts de La Rochelle, entitat cultural a la ciutat de La Rochelle, de la Charanta Marítima
** Sal de la Rochelle, compost descobert per Pierre Seignette, un farmacèutic de la Rochelle, Nova Aquitània
# Hasselt (Països Baixos)

Hasselt és una ciutat del municipi de Zwartewaterland a la província d'Overijssel, al centre-est dels Països Baixos. Està a la riba del Zwarte Water i del Dedemsvaart. L'1 de gener del 2019 tenia 7.210 habitants. Malgrat aquest nombre d'habitants, Hasselt és qualificada com a "ciutat", perquè l'any 1252 va rebre el títol de ciutat del bisbe d'Utrecht. A l'edat mitjana era una ciutat hanseàtica.
Hasselt era un municipi independent fins al 2001, quan es va fusionar amb Genemuiden i Zwartsluis. Des d'aquell moment, Hasselt és el centre administriu del municipi de Zwartewaterland.

## Referències

* ↑ «Tabel: Bevolking; maandcijfers per gemeente en overige regionale indelingen» (en neerlandès). Centraal Bureau voor de Statistiek, 01-01-2019. [Consulta: 25 maig 2020].
# Guillén (Becerreá)

Guillén és una parròquia consagrada a Sant Pere pertanyent al municipi de Becerreá, província de Lugo.
Segons el padró municipal de 2004 la parròquia de Guillén tenia 42 habitants (19 homes i 23 dones), distribuïts en 2 entitats de població (o lugares), el que pressuposà una disminució en relació al padró de l'any 1999 quan hi havia 45 habitants. Segons l'IGE, el 2014 la seva població va caure fins a les 33 persones (13 homes i 20 dones).

## Llocs

* Fonte do Lobo
* Guillén

## Referències

* ↑ «Dades estadístiques de població». Instituto Galego de Estadística.
# Henri Coppens

Henri François Louis Coppens, també anomenat Rik Coppens, (Anvers, 29 d'abril de 1930 - Wilrijk, 5 de febrer de 2015) fou un futbolista belga de les dècades de 1950 i 1960.
Pel que fa a clubs, la major part de la seva carrera la passà al K. Beerschot V.A.C. Fou 47 cops internacional amb la selecció belga de futbol, amb la qual disputà la Copa del Món de Futbol de 1954.
Un cop retirat fou entrenador a clubs com Tubantia Borgerhout (1970-1971), Berchem (1971-1974 i 1977-1981), Beerschot (1974-1977 i 1981-1984) i Club Brugge (1981).

## Referències

* ↑ Belgiumsoccerhistory (Peter Mariën)
* ↑ Perfil a weltfussball
* ↑ Perfil a national-football-teams.com
* ↑ Voetballegende Rik Coppens (84) overleden a standaard.be
# Lekuine

Lekuine (en francès i oficialment Bonloc) és un municipi d'Iparralde al territori de Lapurdi, que pertany administrativament al departament dels Pirineus Atlàntics (regió de la Nova Aquitània).
Bonloc amb 102 ha és el municipi més petit del departament. És travessat per l'Aran, també anomenat Harana o Joyeuse. Limita al nord-oest amb Hazparne, a l'est amb Aiherra i al sud-oest amb Lekorne.

## Celebritats del municipi

* Yves Salaberry, pilotari.

## Referències

* ↑ «Lekuine». Euskaltzaindia - Real Academia de la Lengua Vasca. [Consulta: 13 desembre 2021].
# Les Infortunes d'un explorateur

Les Infortunes d'un explorateur ou les momies récalcitrantes és un curtmetratge mut francès del 1900 dirigida per Georges Méliès.

## Trama

Entrant en una tomba subterrània, un explorador anglès es troba amb un sarcòfag. D'ell apareix un fantasma, que es converteix en una deessa enfadada per la infiltració de l'explorador. La deessa convoca tres monstres de l'antic Egipte, que ataquen l'explorador i l'atrapen dins del sarcòfag, que la deessa incendia màgicament. Aleshores atura el foc i l'explorador surt ensopegadament i és expulsat.

## Estrena

Méliès va interpretar l'explorador a la pel·lícula, que va ser estrenada per la seva Star Film Company i era el número 244 als seus catàlegs.
Se sap que existeix un fragment molt breu de la pel·lícula (d'uns 10 a 20 segons, depenent de la freqüència de fotogrames) que s'ha publicat en vídeos casolans i en fotografies de festivals de cinema. El fragment mostra l'explorador entrant, descobrint el sarcòfag i entrant dins.

## Referències

* ↑ Les Infortunes d'un explorateur ou les momies récalcitrantes (Les), Lobster Films, <https://www.lobsterfilms.com/fr/pdf/film/1163>. Consulta: 28 agost 2020 Arxivat 28 de novembre 2021 a Wayback Machine.
* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 106, ISBN 9782732437323
* ↑ Malthête, Jacques (2020), Méliès 1900, Cineteca di Bologna, <https://festival.ilcinemaritrovato.it/en/proiezione/melies-1900/>
* ↑ Méliès, Georges (2008), Georges Méliès: First Wizard of Cinema, Los Angeles: Flicker Alley, ISBN 1893967352

## Enllaços externs

* Les Infortunes d'un explorateur a Internet Movie Database (anglès)
# Hanun-Dagan

Hanun-Dagan va ser un governant (shakkanakku) i lugal (rei) de la ciutat de Mari a l'antiga Mesopotàmia, que va regnar segurament entre el 2016 aC i el 2008 aC.
Era germà d'Hitlal-Erra, que el va precedir en el regne i un segell trobat a la ciutat diu que era fill del shakkanakku Puzur-Ishtar. Era contemporani d'Ibbi-Sin, rei d'Ur, ciutat amb la que Mari hi tenia bona relació, perquè en temps d'Apilkin de Mari i d'Ur-Nammu d'Ur, els dos països s'havien relacionat d'una manera especial a través de llaços matrimonials. Els successors d'Hanun-Dagan no queden clars en les llistes de shakkanakku que s'han conservat, i sembla que la ciutat de Mari va quedar en un segon terme des d'un punt de vista polític, poc abans de l'arribada al tron de la ciutat dels reis amorrites.

## Notes

* ↑ La paraula shakkanakku definia un títol propi del regne de Mari, i significava governador militar i van aparèixer després de la caiguda de Mari en mans de Sargon d'Accad que va nomenar ell els primers governants. Després de la caiguda de l'Imperi d'Accad, van seguir governant els descendents dels primers governadors. També portaven de vegades el títol de lugal.

## Referències

* ↑ Oliva, Juan (ed.). Textos para una historia política de Síria-Palestina. Tres Cantos: Akal, 2008, p. 92-94. ISBN 9788446019497.
# Hidra

«Hidra o Hydra» té aquests significats:
* Hidra, illa de l'arxipèlag grec de les illes Saròniques
* Hidra de Lerna, monstre de molts caps, fill de Tifó i d'Equidna
* Hidra, nom alternatiu de Haïdra, localitat de Tunísia
* Hidra, revista
* Astronomia:
** Hidra Femella, Hydra segons la denominació llatina de la Unió Astronòmica Internacional, constel·lació,
** Hidra mascle, nom català de la constel·lació Hydrus
** Hydra, tercera lluna de Plutó
* Biologia:
** Hydra, gènere d'hidrozous de la família Hydridae propis de les aigües dolces
** Hidra d'aigua dolça (Hydra viridissima), pòlip individual que es pot trobar sota les llentilles d'aigua i les herbes flotants dels estanys, tolles i rabeigs d'aigua clara
# Hidradenitis palmar causada per PlayStation

La hidradenitis palmar causada per PlayStation (de l'anglès PlayStation palmar hidradenitis) és un trastorn cutani que consisteix en l'aparició de lesions doloroses als palmells i dits de les mans, derivades de la utilització dels comandaments de consoles recreatives com la PlayStation. Aquest trastorn fou descrit a la revista científica British Journal of Dermatology a 2009 per un equip de científics dirigits per Vincent Piguet de l'Escola de Medicina de Ginebra, després d'haver investigat una sèrie de casos.

## Referències

* ↑ «Massa PlayStation pot danyar les mans, segons un estudi» (en castellà). Reuters. Arxivat de l'original el 8 de juliol 2012. [Consulta: 13 febrer 2009].